钦定古今图书集成/历象汇编/岁功典/第060卷 > 应天长〈平湖秋月〉 张矩
## 钦定古今图书集成/历象汇编/岁功典/第060卷 > 应天长〈平湖秋月〉 张矩

候蛩探暝，书雁寄寒，西风暗翦绡织。报道凤城催钥，
笙歌散无迹。冰轮驾，天纬逼。渐款引、素娥游历。夜妆
靓，独展菱花，淡绚秋色。　人在涌金楼，漏迥绳低，光
重袖香滴。笑语又惊栖鹊，南飞傍林閴。孤山影，波共
碧。向此际、隐逋如识。梦仙游，倚遍霓裳，何处闻笛。